02012990810020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1299 


8 Οκτωβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση στην«Τ.Ε.Ο. Α.Ε.»της συντήρησης, λειτουρ¬ 
γίας, εκμετάλλευσης και εν γένει διαχείρισης του 

έργου: «Ευρεία Παράκαμψη Πατρών (Ε.Π.Π.)». 1 

Τροποποίηση, άδειας λειτουργίας, εργοστασίου παρα¬ 
γωγής επιδεσμικού υλικού, της Ν. Καραμπίνης ΑΙΈΑ- 
ΟΑυΖΕ, που βρίσκεται στον Δήμο Παιανίας, του Νο¬ 
μού Αττικής, ως προς την επωνυμία, στο όνομα της 
νέας δικαιούχου «Καραμπίνης Α1_ΡΑ-ΟΑϋΖΕ ΕΠΕ».. 2 

Έγκριση μέρους του εσωτερικού κανονισμού λειτουρ¬ 
γίας του Γεωπονικού Πανεπιστημίου Αθηνών σχετι¬ 


κά με τις μεταπτυχιακές σπουδές. 3 

ΑΠΟΦΑΣΕΙ Σ 

Αριθ. ΚΥ/ΦΚΠΤ5/ΠΑ3/οικ. 78759 (1) 


Ανάθεση στην «Τ.Ε.Ο. Α.Ε.» της συντήρησης, λειτουρ¬ 
γίας, εκμετάλλευσης και εν γένει διαχείρισης του έρ¬ 
γου: «Ευρεία Παράκαμψη Πατρών (Ε.Π.Π.)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με τις διατάξεις: 

1. Του Ν.1558/85 «Κυβέρνηση και Κυβερνητικά Όργα¬ 
να» (ΦΕΚ 137Α/26.7.85). 

2. Του αρ. 910/77 Π.Δ. «Περί Οργανισμού του ΥΠΔΕ». 

3. Του Π.Δ. 69/88 για τον «Οργανισμό της Κεντρικής 
Υπηρεσίας της ΓΓΔΕ». 

4. Των τροποποιητικών / συμπληρωματικών του προα- 
ναφερομένου Π.Δ. 340/90, 293/91,335/92 και 167/92, κα¬ 
θώς και των σχετικών εγκυκλίων εφαρμογής τους. 

5. Της ΕΔ1/09/116/Φ.Σπ/24.2.88 εγκυκλίου για τον «Ορ¬ 
γανισμό της Κεντρικής Υπηρεσίας της ΓΓΔΕ». 

6. Του Ν. 1418/84 (ΦΕΚ 23 Α/84) «Δημόσια Έργα και 
ρυθμίσεις συναφών θεμάτων» όπως ισχύει μετά την τρο¬ 
ποποίηση του από τους Ν. 2229/94, Ν. 2308/95, Ν. 
2338/95 και Ν. 2372/96 και του Ν. 2576/98. 

7. Του Π.Δ. 609/85 «Κατασκευή Δημ. Έργων» (ΦΕΚ 
223Α/31.12.85), όπως ισχύει σήμερα μετάτηντροποποίη- 
σητου απότον Ν. 2229/94,το Π.Δ. 368/94,το Π.Δ. 286/94, 
το Π.Δ. 402/96, το Π.Δ. 210/97 και το Ν. 2338/95. 


8. Του Π.Δ. 334/2000(ΦΕΚ279Α/21.12.2000) «Προσαρ¬ 
μογή της Ελληνικής Νομοθεσίας για τα δημόσια έργα 
προς τις διατάξεις της Οδηγίας 93/37/Ε.Ο.Κ., όπως τρο¬ 
ποποιήθηκε και συμπληρώθηκε». 

9. Του Π.Δ. 102/2000 (ΦΕΚ99Α717.3.2000), με το οποίο 
συστάθηκε η ΕΥΔΕ - ΑΥΤΟΚΙΝΗΤΟΔΡΟΜΟΣ ΠΑΘΕ. 

10. Τηςπαρ. 5του άρθρου 1 του Ν. 2503/1997 (ΦΕΚ 107 
Α') με τις οποίες διατηρήθηκαν υπέρ του Υπουργού 
ΠΕ.ΧΩ.Δ.Ε. οι αρμοδιότητες στα έργα που εκτελούν οι 
ΕΥΔΕ. 

11. Την αριθ. Υ6/31.10.2001 (ΦΕΚ 1484/31.10.2001) Κοι¬ 
νή Απόφαση του Πρωθυπουργού και της Υπουργού ΠΕ- 
ΧΩΔΕ με την οποία έγινε η ανάθεση αρμοδιοτήτων της 
Υπουργού ΠΕΧΩΔΕ στους Υφυπουργούς ΠΕΧΩΔΕ Γιάν¬ 
νη Τσακλίδη και Ροδούλα Ζήση. 

12. Του Ν. 2938/2001 (ΦΕΚ178/Α) περί συγχωνεύσεως 
του Ν.Π.Δ.Δ. με την επωνυμία «Ταμείο Εθνικής Οδο¬ 
ποιίας» και της Εταιρείας «Ελληνικοί Αυτοκινητόδρομοι 
Α.Ε.» σε Ανώνυμη Εταιρεία με την επωνυμία «Ανώνυμη 
Εταιρεία Εκμετάλλευσης και Διαχείρισης Εληνικών Αυτο¬ 
κινητοδρόμων» και το διακριτικό τίτλο «Τ.Ε.Ο. Α. Ε.». 

13. Της αριθ. Δ16α/04/773/29.11.90 Κοινής Απόφασης 
του Υπουργού Προεδρίας και του Αν. Υπουργού 
ΠΕ.ΧΩ.Δ.Ε. «Περί εξαιρέσεως Διοικητικών πράξεων ή εγ¬ 
γράφων από τον κανόνα των τριών υπογραφών». 

Και επειδή: 

1. Το έργο της Ευρείας Παράκαμψης Πατρών (Ε.Π.Π.) 
είναι σημαντικό και ειδικό καθόσον έχει μήκος περίπου 
18,5 χλμ. που μαζί με τους συνδετήριους κόμβους, τις πα¬ 
ράπλευρες οδούς και συνδέσεις με την πόλη αποτελεί 
ένα οδικό δίκτυο 80 χλμ. περίπου, και αποτελείται από με¬ 
γάλα τεχνικά έργα σε αλληλοδιαδοχή, όπως: σήραγγες, 
ΩυΤ & ΩΟνΕΒ και κοιλαδογέφυρες, και το καθιστούν ένα 
από τα πλέον σύνθετα οδικά έργα της χώρας. Ειδικότερα, 
αποτελείται από δέκα έξι (16) υπόγεια έργα (σήραγγες 
και ΩΙΙΤ από ΩΟνΕΒ) και η λειτουργία αυτών απαιτεί: 

α) τη διαρκή παρουσία εξειδικευμένου προσωπικού που 
είναι αναγκαίο για την συντονισμένη λειτουργία των συ¬ 
στημάτων, φωτισμού, αερισμού, τηλεοπτικού ελέγχου της 
κυκλοφορίας, πυρόσβεσης, πυρανίχνευσης κλπ, και θα εί¬ 
ναι εγκατεστημένα στα κτίρια ελέγχου της λειτουργίας 
των σηράγγων και όλου του έργου της Ε.Π.Π. για την αντι¬ 
μετώπιση κάθε προβλήματος και έκτακτου συμβάντος 
που μπορεί να προκύψει κατά τη λειτουργία της Ε.Π.Π. 

β) Τη διαρκή και περιοδική συντήρηση - επισκευή του 
υπόψη έργου και των συστημάτων λειτουργίας του. 

2. Στη συσταθείσα Ανώνυμη Εταιρεία Εκμετάλλευσης 
και Διαχείρισης Ελληνικών Αυτοκινητοδρόμων («Τ.Ε.Ο. 
Α.Ε.») έχει ήδη ανατεθεί, με το άρθρο 3 παρ.1 περίπτωση 
α'του Ν. 2938/2001 η διαχείριση, η εκμετάλλευση κλπτου 
Οδικού Διευρωπάίκού Δικτύου «ΓΙΑΤΡΩΝ - ΑΘΗΝΩΝ - 
ΘΕΣ/ΝΙΚΗΣ - ΕΥΖΩΝΩΝ» και «ΚΟΡΙΝΘΟΥ -ΤΡΙΠΟΛΕΩΣ». 

3. Η «Τ.Ε.Ο. Α.Ε.» σύμφωνα με τον ιδρυτικό της νόμο (Ν. 
2938/2001) μπορεί να συνιστά θυγατρικές εταιρείες είτε 
μόνη της, είτε με συμμετοχή άλλων φυσικών ή νομικών 
προσώπων ή να συμμετέχει σε άλλες Εταιρείες, Κοινο¬ 
πραξίες ή Συνεταιρισμούς της ημεδαπής ή της αλλοδα¬ 
πής (άρθρο 3 παράγραφος ιδ). 

4. Το άρθρο 3 παραγρ. 2 του Ν. 2938/2001 προβλέπει 
ότι με κοινή απόφαση των Υπουργών Εθνικής Οικονομίας 
και ΠΕΧΩΔΕ ανατίθεται στην «Τ.Ε.Ο. Α.Ε.» η πραγματο¬ 
ποίηση των προβλεπομένων στις περιπτώσεις ζ' έως ια' 
της παραγράφου 1 του ιδίου άρθρου δηλαδή «Να μελετά, 
κατασκευάζει, εξοπλίζει, συντηρεί, λειτουργεί, εκμεταλ¬ 
λεύεται και εν γένει διαχειρίζεται αυτοκινητοδρόμους, 
οδούς ταχείας κυκλοφορίας και άλλες οδούς στην Ελλά¬ 
δα και σε άλλες χώρες κ.λπ.». 

5. Ο ορισμός υπεύθυνου φορέα για τη λειτουργία του 
οδικού έργου του θέματος είναι απολύτως αναγκαία πριν 
από την απόδοσή του στην κυκλοφορία. 

6. Από την απόφαση αυτή δεν προκαλείται δαπάνη σε 
βάρος του Τακτικού Προϋπολογισμού ή του Προϋπολο¬ 
γισμού Δημοσίων Επενδύσεων, δεδομένου ότι οι δαπάνες 
της εν γένει διαχείρισης του έργου θα γίνει από πόρους 
της «Τ.Ε.Ο. Α.Ε.», αποφασίζουμε: 

Αναθέτουμε στην «Ανώνυμη Εταιρεία Εκμετάλλευσης 
και Διαχείρισης Ελληνικών Αυτοκινητοδρόμων» («Τ.Ε.Ο. 
Α.Ε.») την είσπραξη διοδίων, τη συντήρηση, τη λειτουργία, 
την εκμετάλλευση και εν γένει τη διαχείριση καθώς και την 
πραγματοποίηση των προβλεπομένων στις περιπτώσεις η', 
θ', και ι' της παραγράφου 1 του άρθρου 3 του Ν. 
2938/2001 (ΦΕΚ178/Α) για το οδικό έργο της «Ευρείας Πα¬ 
ράκαμψης Πατρών»(Ε.Π.Π.) μετάτωνπροσβάσεων αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΠΕΡΙΒΑΛΛΟΝΤΟΣ, 

ΚΑΙ ΟΙΚΟΝΟΜΙΚΩΝ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Ν. ΧΡΙΣΤΟΔΟΥΛΑΚΗΣ ΓΙΑΝΝΗΣ ΤΣΑΚΛΙΔΗΣ 

-♦- 

Αριθ. Φ6.128/16553/1099 (2) 

Τροποποίηση, άδειας λειτουργίας, εργοστασίου παρα¬ 
γωγής επιδεσμικού υλικού, της Ν. Καραμπίνης ΑΕΡΑ- 
ΟΑΨΖΕ, που βρίσκεται στον Δήμο Παιανίας, του Νο¬ 
μού Αττικής, ως προς την επωνυμία, στο όνομα της νέ¬ 
ας δικαιούχου «Καραμπίνης ΑΕΡΑ-ΟΑΕΙΖΕ ΕΠΕ». 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των Νόμων 2516/97, 6422/1934, του 
Ν.Δ. 1150/1949, του από 15.10.1922 Β.Δ/τος, του από 
16.3.50 Β.Δ. όπως τροποποιήθηκε και συμπληρώθηκε με 
το από 24.11.53 όμοιο, του Ν.Δ. 96/2.8.1973, του Π.Δ. 


396/89 (ΦΕΚ 172/Α/16.6.89) για τον Οργανισμό της Γενι¬ 
κής Γραμματείας Βιομηχανίας και του Π.Δ.84/84(ΦΕΚ33 
Α') και του Ν.2965/01 (ΦΕΚ 270/Α/23.11.2001). 

2. Την Κ.Υ.Α. με αριθ.33361/5.9.91 (ΦΕΚ 703/Β/5.9.91) 
άρθρο 12 παρ.13 «Μεταβίβαση εξουσίας υπογραφής 
σύμφωνα με το άρθρο 7 παρ.1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 
36269/1179/15.1.74 και με αριθμό Α6/829/78. 

4. Το υπ’αριθμό 27/29.1.96 (ΦΕΚ 19/Α/1.2.96) Προεδρι¬ 
κό Διάταγμα «Συγχώνευση των Υπουργείων Τουρι¬ 
σμού,Βιομηχανίας Εν.και Τεχνολογίας και Εμπορίου στο 
Υπουργείο Ανάπτυξης». 

5. Την απόφασή μας με αριθμό Φ6.128/35020/ 
1711/20.1.00 (ΦΕΚ 109/Β/7.2.2000)με την οποία χορηγή¬ 
θηκε άδεια στο ανωτέρω εργοστάσιο,για μηχ/τα ισχύος 
11 ΗΡ και αξίας 6 εκ.δρχ. 

6. Αίτηση της «Καραμπίνης ΑΕΡΑ-ΘΑΕΙΖΕ ΕΠΕ» από 
30.10.01 για τροποποίηση της άδειας λειτουργίας του ερ¬ 
γοστασίου, παραγωγής επιδεσμικού υλικού της Ν. Καρα¬ 
μπίνης ΑΕΡΑ-ΟΑΨΖΕ ως προς την επωνυμία, στο όνομά 
της ως νέας δικαιούχου. 

7. Τα διακαιολογητικά που έχουν υποβληθεί με την αί¬ 
τηση και ειδικότερα το αριθ.720/21.6.2000,συμβόλαιο- 
καταστατικό μετατροπής της ατομικής επιχείρησης και 
ίδρυσης της Εταιρείας Περιωρισμένης Ευθύνης και την 
υπέυθυνη δήλωση του ιδιοκτήτη της ατομικής επιχείρη¬ 
σης, για μεταβίβαση του μηχ/κού εξοπλισμού και της άδει¬ 
ας λειτουργίας στη νέα δικαιούχο ΕΠΕ. 

8. Την από 31.10.01 εισήγηση της Υπηρεσίας μας και 
την γνωμάτευση του Ε.Ο.Φ με αριθμό 0-208/4η/ 
25.2.2002, αποφασίζουμε: 

1. Τροποποιούμε την υπ’αριθμό Φ6.128/35020/ 
1711/20.1.2000 (ΦΕΚ 109/Β/7.2.2000)άδεια λειτουργίας, 
του εργοστασίου παραγωγής επιδεσμικού υλικού της Ν. 
Καραμπίνης ΑΕΡΑ-ΟΑΕΙΖΕ, ως προς την επωνυμία και ορί¬ 
ζουμε,όπως στο εξής αυτή ισχύει στο όνομα της νέας δι¬ 
καιούχου «Καραμπίνης ΑΕΡΑ-ΟΑΕΙΖΕ ΕΠΕ», και ως προς 
την διάρκεια η οποία ορίζεται σε εξαετία από την έκδοσή 
της, δηλαδή έως 7.2.2006. 

2. Κατά τα λοιπά εξακολουθεί να ισχύει η υπ’αριθμό 
Φ6.128/35020/1711/20.1.2000 (ΦΕΚ 109/Β/7.2.2000) 
άδεια λειτουργίας με τούς όρους και περιορισμούς που 
αυτή περιλαμβάνει. 

Η απόφαση αυτή να δημοσιευθεί στήν Εφημερίδα της 
Κυβερνήσεως. 

Αθήνα, 20 Σεπτεμβρίου 2002 
Με εντολή Υπουργών 

Ο Γενικός Διευθυντής Η Γενική Διευθύντρια 

Βιομηχανίας Υγείας 

Γ. ΤΣΟΥΚΑΣ Β. ΦΛΟΥΡΗ 

-♦- 

Αριθ. 99235/Β1 (3) 

Έγκριση μέρους του εσωτερικού κανονισμού λειτουρ¬ 
γίας του Γεωπονικού Πανεπιστημίου Αθηνών σχετικά 

με τις μεταπτυχιακές σπουδές. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη 

Τις διατάξεις: 

1. Του άρθρου 5 ιδίωςπαρ. 3 ζτου Ν. 2083/92 (Α' 159). 

2. Το γεγονός ότι από τις διατάξεις της απόφασης αυτή 
δεν προκαλείται δαπάνη σε βάρος του προϋπολογισμού 
του Γεωπονικού Πανεπιστημίου Αθηνών (άρθρο 29Ατου 
Ν. 1558/85, όπως αυτό προσετέθη με το άρθρο 27 του Ν. 
2081/92 κιι τροποποιήθηκε με το άρθρο 1 παρ. 2α του Ν. 
2469/97 (Α' 38). 

3. Την απόφαση της Συγκλήτου του Γεωπονικού Πανε¬ 
πιστημίου Αθηνών (συνεδρίαση 287/17.12.2001), αποφα¬ 
σίζουμε: 

«Εγκρίνουμε μέρος του εσωτερικού κανονισμού λει¬ 
τουργίας του Γεωπονικού Πανεπιστημίου Αθηνών σχετι¬ 
κά με τις μεταπτυχιακές σπουδές, ως ακολούθως: 

«ΓΕΝΙΚΟΣ ΚΑΝΟΝΙΣΜΟΣ ΜΕΤΑΠΤΥΧΙΑΚΩΝ ΣΠΟΥΔΩΝ» 

Άρθρο 1 

Η οργάνωση και λειτουργία των Π. Μ.Σ. του Γεωπονικού 
Πανεπιστημίου Αθηνών διέπεται από τις διατάξεις των 
Νόμων 2083/92 άρθρ. 10-14, 2327/95 άρθρο 6 παρ. 2, 
2454/97 άρθρο 6 και 2916/01 άρθρο 5 παρ. 12γ όπως αυ¬ 
τές κάθε φορά ισχύουν. 

Άρθρο 2 

Τα όργανα για την λειτουργία των Π.Μ Σ. είναι τα προ- 
βλεπόμενα από τις σχετικές διατάξεις. 

Άρθρο 3 

1. Τα μαθήματα που διδάσκονται διακρίνονται σε υπο¬ 
χρεωτικά ή και σε κατ’ επιλογήν που επιλέγονται από κα¬ 
τάλογο μαθημάτων που προβλέπονται στην εγκριτική 
απόφαση του προγράμματος. Επίσης δύνανται να πραγ¬ 
ματοποιούνται Σεμινάρια και Πρακτική Εξάσκηση. 

2. Για κάθε ακαδημαϊκό έτος προκηρύσσεται από τα 
Τμήματα ο οριζόμενος από αυτά αριθμός θέσεων μετα¬ 
πτυχιακών φοιτητών σύμφωνα με τις διατάξεις που ισχύ¬ 
ουν εκάστοτε. 

3. Οι σχετικές αιτήσεις μετά απαιτούμενα δικαιολογητι- 
κά υποβάλλονται εντός συγκεκριμένης προθεσμίας στις 
Γραμματείες των Τμημάτων που προκηρύσσουν τις θέ¬ 
σεις. 

Άρθρο 4 

Οι μεταπτυχιακοί φοιτητές συμμετέχουν στη Σύγκλητο 
και στη Σύγκλητο Ειδικής Σύνθεσης, καθώς και στις Γ.Σ. 
των Τμημάτων και στις Γ.Σ.Ε.Σ., του Δ.Σ. των Τομέων. Συμ¬ 
μετέχουν επίσης στις εκλογές των Π ρυτανικών αρχών και 
των Προέδρων Τμημάτων που ανήκουν με τα εκάστοτε 
προβλεπόμενα ποσοστά. Οι εκπρόσωποι των μεταπτυ¬ 
χιακών φοιτητών στα όργανα που συμμετέχουν υποδει¬ 
κνύονται από τον σύλλογό τους. 

Άρθρο 5 

1. Οι Οδηγοί των προγραμμάτων Μεταπτυχιακών Σπου¬ 
δών και των Διατμηματικών Προγραμμάτων Μεταπτυχια¬ 
κών σπουδών που εκδίδονται από τα αντίστοιχα αρμόδια 
όργανα των Τμημάτων πρέπει να είναι σύμφωνοι με τον 
παρόντα Κανονισμό, να μην αντίκεινται στις κείμενες δια¬ 
τάξεις και να ρυθμίζουν ειδικότερα για κάθε Τμήμα θέμα¬ 
τα. 

2. Οι ανωτέρω Οδηγοί υποβάλλονται για έγκριση ή ανα¬ 
θεώρηση στις Ειδικές Διατμηματικές Επιτροπές (Ε.Δ.Ε) 
προκειμένου για διατμηματικές μεταπτυχιακές σπουδές 
και στις Γ.Σ.Ε.Σ. μέσα στον μήνα Απρίλιο εκάστου έτους. 


3. Οι νέοι Οδηγοί Μ.Σ. εγκρίνονται μέσα στο πρώτο δε¬ 
καπενθήμερο του μηνάς Μάΐου εκάστου έτους καιπαρα- 
δίδονται στη Πρυτανεία προς έλεγχο και εκτύπωση. 

4. Η εκτύπωση των Οδηγών πρέπει να ολοκληρώνεται 
μέσα στο χρονικό διάστημα Μάίου-Ιουλίου ώστε να πε¬ 
ριέρχονται στα Τμήματα πριν από την έναρξη του νέου 
Ακαδημαϊκού έτους. 

Άρθρο 6 

1. Σε άλατα προγράμματα Μεταπτυχιακών Σπουδών γί¬ 
νονται κατ’ αρχήν δεκτοί ως υποψήφιοι μετά από σχετική 
προκήρυξη: 

α) Απόφοιτοι του Γεωπονικού Πανεπιστημίου Αθηνών 
και άλλων Γεωπονικών Τμημάτων Πανεπιστημίων ή ΤΕΙ 
της χώρας. 

β) Απόφοιτοι Ανωτάτης Εκπαίδευσης της χώρας, κυ¬ 
ρίως θετικής ή οικονομικής κατεύθυνσης. 

γ) Απόφοιτοι Α.Ε.Ι. του εξωτερικού, κυρίως θετικής ή οι¬ 
κονομικής κατεύθυνσης με σπουδές αναγνωρισμένες και 
ισότιμες Ελληνικών Α.Ε.Ι. 

δ) Οι κατά τον χρόνο υποβολής των σχετικών αιτήσεων 
τελειόφοιτοι των προαναφερομένων Ιδρυμάτων, εφόσον 
κατά τον χρόνο της κρίσης για επιλογή των υποψηφίων 
προσκομίσουντα αντίστοιχα πτυχία των ή αντίστοιχες βε¬ 
βαιώσεις των οικείων Ιδρυμάτων ότι επεράτωσαν με επι¬ 
τυχία τις πτυχιακές τους εξετάσεις. Στην τελευταία περί¬ 
πτωση, το πτυχίο τους προσκομίζεται στο ίδρυμα εντός 
(15) ημερών από την ημερομηνία της χορήγησής του. 

2. Προϋπόθεση εγγραφής σε προγράμματα Μεταπτυ¬ 
χιακών Σπουδών είναι η κατοχή της γνώσης του αναγκαί¬ 
ου επιστημονικού υποβάθρου, που περιέχει ένα σύνολο 
προαπαιτουμένων προπτυχιακών μαθημάτων που καλύ¬ 
πτουν το ευρύτερο επιστημονικό αντικείμενο των Τ μημά¬ 
των που χορηγούντο Μ.Δ.Ε. 

3. Τα ανωτέρω αποδεικνύονται είτε με αναλυτικά περιε¬ 
χόμενα προηγούμενων σπουδών και υπομνήματα σταδιο- 
δρομίαςτου μεταπτυχιακού φοιτητή, είτε μεπροεγγραφή 
του για παρακολούθηση και επιτυχή εξέταση σε μαθήμα¬ 
τα του πενταετούς κύκλου σπουδών του Γεωπονικού Πα¬ 
νεπιστημίου που καθορίζει το αρμόδιο όργανο εκάστου 
Τμήματος. 

4. Λαμβάνονται υπόψη (συμπληρωματικά) και: 
α) Ο γενικός βαθμός του πτυχίου. 

β) Η βαθμολογία στα προπτυχιακά μαθήματα τα σχετι¬ 
κά με το πρόγραμμα μεταπτυχιακών σπουδών. 

γ) Η επίδοση σε διπλωματική εργασία, όπου προβλέπε- 
ται, στο προπτυχιακό επίπεδο, 
δ) Η τυχόν ερευνητική δραστηριότητα του υποψηφίου, 
ε) Η χρήση Η/Υ. 
στ) Οι συστατικές επιστολές. 

ζ) Το αποτέλεσμα της γραπτής δοκιμασίας των υποψη¬ 
φίων Μ ,Φ. στις εξετάσεις γενικών γνώσεων προπτυχιακού 
επιπέδου σε τρία (3) το πολύ μαθήματα που ορίζει η 
Γ.Σ.Ε.Σ. ή η Ε.Δ.Ε. Από τις διατάξεις αυτές δεν εξαιρού¬ 
νται αυτοί, οι οποίοι έχουν προηγουμένως υποβληθεί επι- 
τυχώς στις εξεταστικές δοκιμασίες του I. Κ.Υ., οι οποίοι 
υποχρεούνται επίσης να ακολουθήσουν την ως άνω δια¬ 
δικασία επιλογής των εισακτέων στα Π. Μ.Σ. 

η) Γενική προϋπόθεση επιλογής των υποψηφίων Μ.Φ. 
είναι η επαρκής γνώση μιας ξένης γλώσσας και κατά προ¬ 
τίμηση της Αγγλικής. 

θ) Στην προκήρυξη μπορεί να περιλαμβάνεται και μία 
δεύτερη ξένη γλώσσα κατά προτίμηση η Γαλλική, η Γερ¬ 
μανική και η Ιταλική. 

ι) Ο βαθμός και ο τρόπος διαπίστωσης της επάρκειας 
γνώσης της ξένης γλώσσας καθορίζεται στην σχετική 
προκήρυξη. 

ια) Συνέντευξη. 

ιβ) Οι αλλοδαποί θα πρέπει να κατέχουν την Ελληνική 
γλώσσα, που αποδεικνύεται με πτυχίο ή μεταπτυχιακό τίτ¬ 
λο σπουδών Ελληνικού Α.Ε.Ι. ή Απολυτήριο Ελληνικού Λυ¬ 
κείου ή εξαταξίου Γυμνασίου ή πιστοποιητικό ελληνομά- 
θειας από το Κέντρο Ελληνικής Γλώσσας. 

ιγ) Τυχόν υποτροφίες του Ι.Κ.Υ. 

5. Ο συντελεστής βαρύτητας για κάθε μια από τις ανω¬ 
τέρω περιπτώσεις καθορίζεται με απόφαση της Γενικής 
Συνέλευσης Ειδικής Σύνθεσης ή της Ε.Δ.Ε. κάθε Τμήμα¬ 
τος. 

Άρθρο 7 

1. Ως γλώσσα διδασκαλίας στα Μεταπτυχιακά Προ¬ 
γράμματα Σπουδών καθορίζεται η Ελληνική. 

2. Σε ειδικές περιπτώσεις μπορεί στην εγκριτική Υπουρ¬ 
γική Απόφαση του Προγράμματος να προβλεφθεί ως 
γλώσσα διδασκαλίας και η Αγγλική Γλώσσα για αλλοδα¬ 
πούς φοιτητές και διδάσκοντες. 

Άρθρο 8 

Οι διδάσκοντες καθορίζονται στην εγκριτική Υπουργική 
Απόφαση του προγράμματος σε συμφωνία με τα οριζό¬ 
μενα στηνπαρ. 3ατου άρθρου 12 του Ν. 2083/1992. 

1. Η παρακολούθηση των μαθημάτων, η συμμετοχή στις 
συναφείς εκπαιδευτικές δραστηριότητες του άρθρου 38, 
και οι εργασίες των Μ.Φ. είναι υποχρεωτικές. 

2. Σε περίπτωση που συντρέχει εξαιρετικά σοβαρός και 
τεκμηριωμένος λόγος αδυναμίας παρουσίας Μ.Φ. είναι 
δυνατόν να δικαιολογηθούν απουσίες, ο μέγιστος αριθ¬ 
μός των οποίων δεν μπορεί να υπερβεί το 1/5 των μαθη¬ 
μάτων που πραγματοποιήθηκαν. 

3. Σε περίπτωση αποτυχίας Μ.Φ. ή υπέρβασης του ορί¬ 
ου απουσίας αυτός έχει το δικαίωμα να επαναλάβειτο μά¬ 
θημα, άπαξ, σε επόμενη περίοδο. 

Άρθρο 9 

1. Η βαθμολογία στα μαθήματα γίνεται στην κλίμακα 0- 
10 με βάση επιτυχίας κατ’ ελάχιστοντο 6. 

2. Ο βαθμός του μαθήματος προκύπτει από την τελική 
εξέταση, αλλά και από ασκήσεις και λοιπές εργασίες που 
διεξάγονται κατά τη διάρκεια του μαθήματος με σχετική 
βαρύτητα που καθορίζεται σε κάθε μάθημα από τον αρ¬ 
μόδιο διδάσκοντα και δεν μπορεί να είναι ανώτερη του 
30% του συνολικού βαθμού του μαθήματος. 

3. Τα αποτελέσματα εκδίδονται από τους διδάσκοντες 
εντός 10 ημερών απάτη διεξαγωγή της τελικής εξέτασης. 

4. Η ανάπτυξη και υποστήριξη της Μεταπτυχιακής Δι¬ 
πλωματικής Εργασίας ή Μεταπτυχιακής Διατριβής γίνε¬ 
ται από το φοιτητή σε ανοικτό ακροατήριο και η εξέταση 
πραγματοποιείται από Πενταμελή Εξεταστική Επιτροπή 
μελών Δ.Ε.Π., από τα οποία το ένα είναι ο Επιβλέπων Κα¬ 
θηγητής, και δύο μέλη της Σ.Ε. Η επιλογή των άλλων δύο 
μελώντης εξεταστικής επιτροπής γίνεται από την Γ.Σ.Ε.Σ. 
ή την Ε.Δ.Ε., μετά από εισήγηση της Συντονιστικής Επι¬ 
τροπής, με βασικό κριτήριο τη συγγένεια του γνωστικού 


τους αντικειμένου με το πεδίο έρευνας του θέματος και 
σύμφωνα με το άρθρο 12 παρ. 3α και 5β του Ν. 2083/92. 
Η βαθμολόγηση της διατριβής γίνεται με την κλίμακα 0-10 
με προβιβάσιμο βαθμό ίσο τουλάχιστον με έξι και μισό 
(6,5). Σε περίπτωση αποτυχίας, ο φοιτητής μπορεί να επα- 
νεξετασθεί για μια ακόμη φορά όχι νωρίτερα από 3 μήνες 
ούτε αργότερα από έξη μήνες από την προηγούμενη εξέ¬ 
ταση. Σε περίπτωση δεύτερης αποτυχίας ο φοιτητής δια¬ 
γράφεται από το πρόγραμμα μετά από απόφαση της 
Γ.Σ.Ε.Σ. 

Ο τελικός βαθμός του Μ.Δ.Ε. θα προκύπτει από το βαθ¬ 
μό των μεταπτυχιακών μαθημάτων και τον βαθμό της Δι¬ 
πλωματικής Εργασίας ή Μεταπτυχιακής Διατριβής. Ο μέ¬ 
σος όρος βαθμολογίας όλων των μαθημάτων θα πολλα- 
πλασιάζεται επί 2/3 και ο βαθμός της διατριβής επί 1/3. 

5. Για την απονομή του Μ.Δ.Ε. απαιτείται προαγωγικός 
βαθμός σε όλα τα μεταπτυχιακά μαθήματα και στη μετα¬ 
πτυχιακή εργασία. 

6. Αν τούτο δεν επιτευχθεί μέσα στην προβλεπόμενη 
προθεσμία ο Μ.Φ. δικαιούται απλού πιστοποιητικού επι¬ 
τυχούς παρακολούθησης των μαθημάτων όπου έλαβε 
προαγωγικό βαθμό και αποχωρεί. 

7. Η τελική εκτίμηση της επιτυχούς ή μη επίδοσης του 
φοιτητή στη διπλωματική εργασία γίνεται από τα μέλη της 
εξεταστικής επιτροπής. 

Άρθρο 10 

1. Κάθε Μ.Φ. υποχρεούται να εκπονήσει Διπλωματική 
εργασία ερευνητικού ή συνθετικού περιεχομένου η οποία 
ορίζεται σε συνεργασία με τον Επιβλέποντα Καθηγητή. 

Δεν είναι δυνατόν να ορισθεί επιβλέπων ο ίδιος Καθη¬ 
γητής για περισσότερους των 4 φοιτητών. 

Το θέμα της εργασίας εγκρίνεται από τη Γενική Συνέ¬ 
λευση Ειδικής Σύνθεσης ή την Ε.Δ.Ε., του οικείου Τμήμα¬ 
τος μετά από πρόταση της Συντονιστικής Επιτροπής. 

2. Σε περίπτωση αποτυχίας ο φοιτητής μπορεί να επα- 
νεξετασθεί για μία ακόμη φορά ενώπιον της αυτής Επι¬ 
τροπής μετά από πάροδο τριών (3) μηνών και όχι αργότε¬ 
ρα των έξι (6) μηνών. 

Σε περίπτωση δεύτερης αποτυχίας ο φοιτητής διαγρά¬ 
φεται από το πρόγραμμα μετά από απόφαση της Γ.Σ.Ε.Σ. 

3. Στην Γ.Σ.Ε.Σ. του Τμήματος ή στην Ε.Δ.Ε. και σε δη¬ 
μόσια συνεδρίαση αναγιγνώσκεται το πρακτικό της επι¬ 
τυχούς εξέτασης της Επιτροπής. Ο υποψήφιος καλείται 
να αναγνώσει την σχετική καθομολόγηση και ο παριστά- 
μενος Πρύτανης ή ο νόμιμος αναπληρωτής του αναγο¬ 
ρεύει τον υποψήφιο και απονέμει τον σχετικό τίτλο. 

Το Μ .Δ. Ε. υπογράφεται από τον Π ρύτανη, τον Π ρόεδρο 
του Τμήματος και τον Προϊστάμενο Γραμματείας του 
Γ.Π.Α. και σφραγίζεται με την μεγάλη σφραγίδα του Ιδρύ¬ 
ματος. Σε περίπτωση διατμηματικού Μ.Δ.Ε. αυτό υπο¬ 
γράφεται από τους Προέδρους των συμμετεχόντων Τμη- 
μάτων και από τον Πρόεδρο της Ε.Δ.Ε. και εάν είναι Δια- 
πανεπιστημιακό Μ.Δ.Ε. από τους Πρυτάνεις των 
συμμετεχόντων ΑΕΙ. 

Άρθρο 11 

Οι υποψήφιοι διπλωματούχοι του μεταπτυχιακού δι¬ 
πλώματος ειδίκευσης που περατώνουν επιτυχώς την όλη 
διαδικασία δοκιμασίας, δίδουν προ της αναγορεύσεώς 
τους, την ως έπεται καθομολόγηση ανατείνοντας το δεξί 
Χέρι. 

«Του Μεταπτυχιακού Διπλώματος Ειδίκευσης περί των 
Γεωπονικών Επιστήμων αξιωθείς, όρκον προ του Πρύτα¬ 
νεως ομνύω και πίστιν καθομολογώ την δε. 

θα υπηρετήσω εις την ζωήν μου την επιστήμην ταύτην 
μητέρα και τροφόν πόσης επιστήμης και τέχνης και πα¬ 
ντός πολιτισμού με κοσμιότητα ηθών και σεμνότητα τρό¬ 
πων και με όσην μοι είναι δυνατόν ενθερμοτέραν αφοσίω- 
σιν. Θα την προαγάγω επί το τελειότερον και θα την 
αγλαΐσω επί το λαμπρότερον δια την ολονέν επί περισσο¬ 
τέρους εξάπλωσιν του θείου φωτός της αλήθειας και θ’ 
αποφύγω να επιδεικνύω κενόσοφον προπέτειαν, αντι- 
στρατευόμενος εις τας ορθός διδασκαλίας των άλλων και 
να διδάσκω αντίθετατων όσων ο ίδιος καλώς πιστεύω, κα- 
πηλεύων την επιστήμην ή καταισχύνων του επιστήμονος 
το υψηλόν λειτούργημα. Εις την επίσημον της ώρας τού¬ 
της υπόσχεσίν μου είθε να μου είναι ο Θεός αρωγός καθ’ 
όλην μου την ζωήν». 

Άρθρο 12 

Για την απόκτηση διδακτορικού διπλώματος του Γεω- 
πονικού Πανεπιστημίου απαιτείται κατ’ αρχήν αίτηση, η 
οποία υποβάλλεται εντός μηνός από την απονομή του 
Μ.Δ.Ε., για θέση υποψηφίου διδάκτορα κατόχου διπλώ¬ 
ματος μεταπτυχιακής ειδίκευσης με βαθμό τουλά¬ 
χιστον 7. 

1. Ειδικότερες προϋποθέσεις και η σχετική διαδικασία 
καθορίζονται σύμφωνα με τις κείμενες διατάξεις στους 
Οδηγούς μεταπτυχιακών σπουδών που προβλέπονται 
από το άρθρο 5 του παρόντος Γενικού Κανονισμού Μετα¬ 
πτυχιακών Σπουδών. 

2. Η τελική κρίση, θετική ή αρνητική χωρίς βαθμολογία 
ή ιδιαίτερη διάκριση, της διδακτορικής διατριβής γίνεται 
από την προβλεπόμενη από το άρθρο 12 (παρ. 5β) του Ν. 
2083/1992 επταμελή επιτροπή. Η επταμελής εξεταστική 
επιτροπή οφείλει να τηρεί πρακτικά στα οποία περιέχο- 
νται απαραιτήτως και οι γνώμες όλων των μελών της για 
την πρωτοτυπία της κρινόμενης διατριβής και για τη συμ¬ 
βολή της στην προαγωγή της επιστήμης. 

Κατά την αξιολόγηση μίας διδακτορικής διατριβής κρί- 
νεταιτο κατά πόσο αυτή είναι πρωτότυπη και προάγει την 
επιστήμη, όπως επίσης και το κατά πόσο συνίσταται στη 
συστηματική έρευνα ορισμένου ειδικού θέματος που πα¬ 
ρουσιάζει επιστημονική ενότητα, αυτοτέλεια και αρτιότη¬ 
τα. Προς τούτο απαιτείται η αναφορά στη διατριβή των 
πηγών και της ειδικής βιβλιογραφίας που χρησιμοποίησε 
ο συγγραφέας, ώστε να είναι εφικτή η διάγνωση της αυ¬ 
θεντικότητας όσων αναπτύσσονται στη διατριβή, η αξιο¬ 
λόγηση της επιστημονικής προσωπικής συνεισφοράς του 
συγγραφέα σε έκταση και σε βάθος και η διαμόρφωση 
της κρίσης περί του εάν η διατριβή αποτελεί πράγματι 
πρωτότυπη επιστημονική εργασία και προάγει την επι¬ 
στήμη. Ειδική αιτιολόγηση απαιτείται και στις περιπτώ¬ 
σεις αρνητικής κρίσης μιας διατριβής. 

3. Η απονομή του Διδακτορικού Διπλώματος πρέπει να 
γίνει μετά τη συμπλήρωση τουλάχιστον 2ετίας, εφόσον ο 
υποψήφιος διδάκτορας κατέχει σχετικό Μεταπτυχιακό 
Τίτλο Ειδίκευσης και δεν μπορεί να ξεπερνά την δετία, 
από τον ορισμό του θέματος. 

4. Το Γεωπονικό Πανεπιστήμιο απονέμει: 

α) Στους Γεωπόνους κατόχους Μ.Δ.Ε. ή ισοτίμου δι¬ 
πλώματος, διδακτορικό τίτλο των Γεωπονικών Επιστη¬ 
μών. 


β) Στους πτυχιούχους μη Γεωπόνους κατόχους Μ.Δ.Ε. 
ή ισοτίμου διπλώματος, τον διδακτορικό τίτλο του Γεω¬ 
πονικού Πανεπιστημίου 

5. Το διδακτορικό δίπλωμα υπογράφεται από τον Πρύ¬ 
τανη, τον Πρόεδρο του Τμήματος και τον Προϊστάμενο 
Γραμματείας του Γ.Π.Α. και σφραγίζεται με την μεγάλη 
σφραγίδα του Ιδρύματος. Στην περίπτωση διατμηματι- 
κού προγράμματος ισχύει το τελευταίο εδάφιο της παρ. 3 
του άρθρου 46του παρόντος.. 

6. Οι υποψήφιοι διδάκτορες που περατώνουν επιτυχώς 
την όλη διαδικασία δοκιμασίας δίδουν προ της αναγο- 
ρεύσεώς τους την ως έπεται καθομολόγηση ανατείνο- 
ντας το δεξί χέρι: 

«Επειδή το σεπτόν Γεωπονικόν Πανεπιστήμιοντων Αθη¬ 
νών εις τους διδάκτορας των Γεωπονικών Επιστημών ή 
του Γεωπονικού Πανεπιστημίου Αθηνών έστερξε να δε- 
χθή και με κατατάξη καθομολογώ ενώπιον του δημοσία, 
ταύτην την επίσημον υπόσχεσίν. Θα υπηρετήσω εις την 
ζωήν μου την επιστήμηνταύτην μητέρα και τροφόν πάσης 
επιστήμης και τέχνης και παντός πολιτισμού με κοσμιότη¬ 
τα ηθών και σεμνότητα τρόπων και με όσην μοι είναι δυ¬ 
νατόν ενθερμοτέραν αφοσίωσιν. Θα την προαγάγω επί το 
τελειότερον και θα την αγλαΐσω επί το λαμπρότερον δια 
την ολονέν επί περισσοτέρους εξάπλωσιν του θείου φω¬ 
τός της αλήθειας. Και θ’ αποφεύγω να επιδεικνύω κενό¬ 
σοφον προπέτειαν, αντιστρατευόμενος εις τας ορθάς δι¬ 
δασκαλίας των άλλων και να διδάσκω αντίθετα των όσων 
καλώς πιστεύω, καπηλεύωντην επιστήμην ή καταισχύνων 
του επιστήμονος το υψηλόν λειτούργημα. Εις την επίση¬ 
μον της ώρας ταύτης υπόσχεσίν μου είθε να μου είναι ο 
Θεός αρωγός καθ’ όλην μου την ζωήν». 

Άρθρο 13 

Η Υπεύθυνη Υπηρεσία διοικητικής υποστήριξης των με¬ 
ταπτυχιακών σπουδών κάθε Τμήματος καλύπτει κατά κύ¬ 
ριο λόγο τις δράσεις των προγραμμάτων Μ ,Σ. του Τμήμα- 
τος με έμφαση στις ακόλουθες: 

1) Διαδικασία προκήρυξης θέσεων μεταπτυχιακών θέ¬ 
σεων 

2) Παραλαβή δικαιολογητικών υποψηφίων 

3) Εγγραφή, μετά την ολοκλήρωση της διαδικασίας επι¬ 
λογής Μ.Φ. 

4) Σύνταξη καταλόγου εγγραφομένων Μεταπτυχιακών 
Φοιτητών σε προγράμματα και μαθήματα 

5) Τήρηση καρτέλας και ενημέρωση αυτής κατά φοιτη¬ 
τή κατά τη διάρκεια σπουδών του 

6) Σύνταξη ωρολογίου προγράμματος μαθημάτων και 
εξετάσεων 

7) Έκδοση σχετικών πιστοποιητικών και βεβαιώσεων 
σπουδών στους φοιτητές που χορηγούνται μετά από αί¬ 
τησή τους 

8) Παροχή πάσης φύσεως πληροφοριών στους ενδια¬ 
φερομένους 

9) Διαδικασία απονομής τίτλων και παράδοση πλήρους 
φακέλου στην αρμόδια Διεύθυνση του Ιδρύματος 

10) Ο Γραμματέαςτου Προγράμματος Μεταπτυχιακών 
σπουδών ορίζεται από το Πρυτανικό Συμβούλιο μετά από 
πρόταση της Γ.Σ.Ε.Σ. ή Ε.Δ.Ε. και είναι διοικητικός υπάλ¬ 
ληλος του Ιδρύματος με προσόντα Γραμματέως Τμήμα¬ 
τος ή ο Γραμματέας Τμήματος. 

Άρθρο 14 

Ο τύπος των Μεταπτυχιακών Διπλωμάτων Ειδίκευσης και Διδακτορικών 
Διπλωμάτων καθορίζεται ως κατωτέρω: 

α) Τύπος του Μεταπτυχιακού τίτλου Ειδίκευσης 


Αριθ. Διπλωμ.: 



ΕΛΛΗΝΙΚΗ ΔΗΜΟΚΡΑΤΙΑ 

ΤΟ 

ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ 

ΑΠΟΝΕΜΕΙ 

ΤΟΝ ΠΑΡΟΝΤΑ ΤΙΤΛΟ ΜΕΤΑΠΤΥΧΙΑΚΟΥ 
ΔΙΠΛΩΜΑΤΟΣ ΕΙΔΙΚΕΥΣΗΣ 


ΣΤ . 

Πτνχιούχο του . 

Ο οποίος εκπλήρωσε όλες τις προβλεπόμενες υποχρεώσεις 
του Μεταπτυχιακού Προγράμματος Ειδίκευσης 

του Τμήματος . 

στον Επιστημονικό Τομέα . 

και έτυχε τον βαθμού « .» 

β&ήνιχ . 


Ο ΠΡΟΕΛΡΟΣ 
ΤΟΥ ΤΜΗΜΑΤΟΣ 


Ο ΠΡΟΪΣΤΑΜΕΝΟΣ 
ΓΡΑΜΜΑΤΕΙΑΣ 


Ο ΠΡΥΤΑΝΗΣ 

β) Τύπος Διδακτορικού Διπλώματος Γεωπόνου 


Αριθ. Διπλωμ.: 



ΕΛΛΗΝΙΚΗ ΔΗΜΟΚΡΑΤΙΑ 

ΤΟ 

ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ 


ΑΠΟΝΕΜΕΙ 

ΤΟΝ ΠΑΡΟΝΤΑ ΤΙΤΛΟ ΤΟΥ ΔΙΔΑΚΤΟΡΑ 
ΓΕΩΠΟΝΙΚΩΝ ΕΠΙΣΤΗΜΩΝ 

ΣΤ 


3Ττυχιούχο τον . 

Ο οποίος εκπλήρωσε όλες τις υποχρεώσεις που προβλέπονται 
για τους υποψηφίους διδάκτορες 
του Τεωπονικού ϋίανεπιστημίουΑθηνών, 
υπέστη επιτυχώς την επί διδακτορία: δοκιμασία, 
δημόσια το έτος . 


Ο ΠΡΟΪΣΤΑΜΕΝΟΣ 
ΓΡΑΜΜΑΤΕΙΑΣ 


Αθήνα 


Ο ΠΡΥΤΑΝΗΣ 

γ) Τύπος Διδακτορικού Διπλώματος μη Γεωπόνου 


Αριθ. Αιπλωμ.: 



ΕΛΛΗΝΙΚΗ ΔΗΜΟΚΡΑΤΙΑ 

ΤΟ 

ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ 

ΑΠΟΝΕΜΕΙ 

ΤΟΝ ΠΑΡΟΝΤΑ ΤΙΤΛΟ ΤΟΥ ΔΙΔΑΚΤΟΡΑ 
ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

ΣΤ 


ΤΙτυχιούχο του Τμήματος . 

Ο οποίος εκπλήρωσε όλες τις υποχρεώσεις που προβλέπονται 
για τους υποψηφίους διδάκτορες 
του Τεωπονικού ΤΐανεπιστημίουΑθηνών, 
υπέοτη εππυχώς την επί διδακτορία δοκιμασία, 
δημόσια το έτος . 

Αθήνα . 

Ο ΠΡΟΪΣΤΑΜΕΝΟΣ Ο ΠΡΥΤΑΝΗΣ 

ΓΡΑΜΜΑΤΕΙΑΣ 


Άρθρο 15 

1. Θέματα που δεν προβλέπονται στην εγκριτική από¬ 
φαση του προγράμματος και τον παρόντα γενικό κανονι¬ 
σμό μεταπτυχιακών σπουδών ρυθμίζονται από τα αρμό¬ 
δια όργανα σύμφωνα με τις κείμενες διατάξεις. 

2. Το Κεφάλαιο Ζ' «ΜΕΤΑΠΤΥΧΙΑΚΕΣ ΣΠΟΥΔΕΣ» της 
Β1/3/2.3.1990 υπουργικής απόφασης «Έγκριση του εσω¬ 
τερικού κανονισμού λειτουργίας του Γεωπονικού Πανεπι¬ 
στημίου Αθηνών» καταργείται. 


3. Το άρθρο 47του Κεφαλαίου Η'«ΠΤΥΧΙΑ-ΤΙΤΛΟΙ»,της 
ως άνω υπουργικής απόφασης, καταργείται. 

4. Τα άρθρα 45,46,48,49,50,51,52,53,54,55, 56,57,58, 
και 59 της ανωτέρω απόφασης αναριθμούνται σε 36,37,38, 
39, 40,41,42,43,44, 45,46,47,48 και 49 αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2002 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










